**KEVÄINEN TERVEHDYS SKYRYN JÄSENET!**

Vuosi 2020 oli kaikin tavoin poikkeuksellinen, niin myös Skyrylle. Vallitsevan pandemian vuoksi ikäväksemme emme voineet järjestää perinteistä kevättapaamista ollenkaan.

Onneksi syystapaamisen järjestäminen onnistui, ja saimme viettää ikimuistoisen viikonlopun syksyllä aurinkoisessa Kasnäsissa.

Tämänhetkisen ohjeistuksen mukaan joudumme valitettavasti jättämään väliin kevättapaamisen ja -kokouksen järjestämisen myös tänä vuonna. Toiveissamme on kuitenkin nykyisen tilanteen rauhoittuminen syksyyn mennessä, jolloin syystapaamisen ja vuosikokouksen järjestäminen olisi mahdollista.

Yhdistyksemme toiminta perustuu vapaaehtoistyöhön. Jäsenmaksun suorittamalla tuet toimintaamme ja mahdollistat osaltasi toimintamme jatkuvuuden. Vuonna 2021 jäsenmaksu on edelleen 27€. Laskut ovat lähteneet jäsenille postitse. Yhteystietojesi muuttuessa, olethan yhteydessä sihteeri Marjo Östermaniin; marjo.osterman@skyry.org /045-2564050.

Viestimisemme keskiössä ovat kotisivut, jotka löydät tutusta osoitteesta; www.skyry.org. Ajankohtaista tietoa löytyy myös yhdistyksen Facebook-sivulta (Skyry ry). Facebookista löydät myös suljetun keskusteluryhmän nimellä Suomen kampurajalkaiset.

Aikuisille jäsenillemme on myös keskustelualusta kotisivuillamme. Lisätietoa saa jaana.romo-inkeri@skyry.org.

**HALLITUKSEN JÄSENET 2021:**

**Tytti Fry:** Jatkan kiitollisena yhdistyksen puheenjohtajana. Paljon on vuosiin mahtunut ja paljon olen vuosien varrella oppinut. Kiitos teille kaikille luottamuksesta. -Tytti, 2002-syntyneen kampurapojan äiti

**Suvi Laakso:** Olen Suvi ja minulla on molemminpuoliset kampurajalat. Tulin valituksi yhdistyksen hallitukseen jo viidenneksi kaudeksi. Jatkan mielelläni ja kiitän kaikkia luottamuksesta.

**Marjo Österman:** Olen kahden kampurajalkaisen (Eeki 15v. ja Neea 14v.) äiti Raumalta. Jatkan hallituksessa kuudetta kautta, nyt sihteerin sekä jäsensihteerin tehtävissä.

**Tiina Ek:** Olen 10- vuotiaan kampurajalkaisen pojan äiti Nurmijärveltä. Hallituksessa nyt ensimmäistä vuotta ja toimin rahastonhoitajana.

**Theo Heino:** Hei, olen Theo, 18- vuotias kampurajalkainen musiikin opiskelija. Hallituksessa olen ollut jo useamman vuoden, tällä kaudella olen varapuheenjohtajan tehtävissä. Skyry on minulle tosi tärkeä, melkeinpä toinen perhe!

**HALLITUKSEN ULKOPUOLISET VASTUUHENKILÖT:**

**Jaana Romo-Inkeri:** Olen ollut muutamien vuosien ajan yhdistyksen matkassa mukana, toimin hallituksen tukena kotisivujen vastuuhenkilönä.

Kaikissa kampurajalkoja koskevissa, mieltä askarruttavissa asioissa voit olla yhteydessä hallituksen jäseniin.

Aurinkoista kevään jatkoa, toivottavasti nähdään syksyllä!

Terveisin Skyryn hallitus; Tytti, Suvi, Marjo, Tiina ja Theo